Diari Oficial de la Generalitat Valenciana


Sumari del DOGV 3890, del 01-12-2000 (2000/9210)

Notificació de la Resolució de data 11.09.2000.
-----------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9210


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de data 11.09.2000. [2000/X9210]
  
Ja que no s'ha pogut fer la notificació a Custodio Monfort Rubio AIU les Eretes i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa aquest article, es publica el text íntegre de la Resolució adoptada pel conseller d'Obres Públiques, Urbanisme i Transports, en data 11 de setembre de 2000.
  
Vist el recurs d'alçada interposat pel senyor Manuel Delfín Monfort Rubio, contra la resolució del cap del Servei Territorial d'Urbanisme de Castelló, de data 23 de novembre de 1999, per la qual es va produir la inscripció de la AIU les Eretes de l'Alcora en el Registre d'Entitats Urbanístiques Col·laboradores de la Conselleria d'Obres Públiques, Urbanisme i Transports de Castelló, i de conformitat amb els següents:
  
Antecedents de fet
  
Primer. Per mitjà de resolució de data 23 de novembre de 1999, el cap del Servei Territorial d'Urbanisme de Castelló, inscrigué en el Registre d'Entitats Urbanístiques Col·laboradores de Castelló, l'Agrupació d'Interés Urbanístic (d'ara en avant AIU) les Eretes de l'Alcora, i li correspon el número d'assentament 28 del Llibre Tercer de l'esmentat Registre.
  
La resolució fou notificada, en data 25 de novembre de 1999, al senyor Custodio Monfort Rubio en qualitat de president de l'esmentada Agrupació, les escriptures de constitució de la qual s'atorgaren el 21 d'octubre de 1999 davant la notària de l'Alcora la Sra. Luisa J. Feijoo Martín (número de protocol 1.151). Igualment, es notificà aquesta resolució a l'Ajuntament de l'Alcora en la mateixa data.
  
Segon. En data 7 d'abril de 2000, el senyor Manuel Delfín Monfort Rubio presenta en el Registre General de la COPUT a Castelló, un escrit d'al·legacions pel qual sol·licita que es declare nul l'acord d'inscripció de la AIU les Eretes.
  
De l'esmentat escrit es donà audiència a l'Ajuntament de l'Alcora i al senyor Custodio Monfort Rubio perquè, en el termini de 15 dies, feren alguna manifestació si ho estimaven pertinent. El 19 d'abril i el 4 de maig respectivament, entraren sengles escrits de manifestacions sobre això.
  
A la vista de tot això, el cap del Servei Territorial d'Urbanisme de Castelló, en data 7 de juny de 2000, contesta a l'escrit d'al·legacions presentat pel senyor Manuel Delfín Monfort Rubio, i assenyala que, conforme amb l'article 49.4 de la Llei 6/1994, de 15 de novembre, Reguladora de l'Activitat Urbanística (d'ara en avant LRAU), les inscripcions en el Registre sols podran ser denegades per raons d'il·legalitat manifesta, i en aquest cas no s'aprecia, l'existència d'aquesta, entre altres coses perquè la Llei exigeix per a la constitució de les AIU un document públic com a prova de la seua legitimitat, i aquest cas va ser autoritzat per la notària de l'Alcora, que ja ha sigut anomenada, sense que cap Administració Pública estiga legitimada per a declarar la nul·litat d'un document públic.
  
Tercer. Notificat l'esmentat escrit al senyor Manuel Delfín Monfort Rubio el 9 de juny de 2000, interposa el 21 del mateix mes un recurs potestatiu de reposició, davant l'escrit del cap del Servei, ja esmentat.
  
A la vista del recurs interposat, es traslladà aquest, de nou, al senyor Custodio Monfort Rubio i a l'Ajuntament de l'Alcora perquè al·legaren, en el termini de 10 dies, si ho estimaven oportú. El 7 de juliol de 2000, entraren en el Registre hàbil sengles escrits d'al·legacions per part de les esmentades persones.
  
Quart. El Servei Territorial d'Urbanisme de Castelló en data 12 de juliol de 2000, informà desfavorablement l'estimació del present recurs d'alçada.
  
Fonaments de dret
  
Primer. Conformement amb l'article 107.1 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJAP-PAC), contra les resolucions i els actes de tràmit, si aquests últims decideixen directament o indirectament el fons de l'assumpte, determinen la impossibilitat de continuar el procediment, produeixen indefensió o perjudici irreparable a drets i interessos legítims, podran interposar-se pels interessats els recursos d'alçada i potestatiu de reposició, que cabrà fundar en qualsevol dels motius de nul·litat o anul·labilitat previstos en els articles 62 i 63 d'aquesta Llei.
  
Com s'ha indicat en el punt tercer dels antecedents, el Sr. Manuel Delfín Monfort Rubio, interposa recurs potestatiu de reposició enfront d'un escrit del cap del Servei Territorial d'Urbanisme de Castelló, escrit que en si mateix és una contestació a una sol·licitud de nul·litat d'una resolució d'inscripció d'una Agrupació d'Interés Urbanístic, de data 23 de novembre de 1999, que no posava fi a la via administrativa i davant la qual es podia interposar recurs d'alçada en el termini d'un mes (article115 LRJAP-PAC).
  
L'escrit que sol·licitava la nul·litat de la inscripció de la AIU de 7 d'abril de 2000, no comportava la forma ni el contingut de cap recurs, per la qual cosa no es considerà que aquesta és la seua finalitat. Enfront de la contestació de l'esmentat escrit és quan s'ha interposat el recurs potestatiu de reposició, el qual podria ser objecte de discrepància jurídica, però que davant el que és realment important com és el fons de l'assumpte, hem d'entendre que aquest recurs ha d'adoptar la forma de recurs d'alçada, i que contra la resolució que s'interposa és enfront de la de la inscripció de la AIU les Eretes de data 23 de novembre de 1999.
  
Segon. En síntesi podem dir que el recurs que interposa el senyor Manuel Delfín Monfort, es basa en la nul·litat de l'acord d'inscripció de la AIU, argumentada sobre la base que els propietaris que s'han integrat no representen més de la meitat de la superfície afectada ni, sobretot, tenen poder dispositiu sobre els terrenys en estar pendent de liquidació i d'adjudicació l'herència dels pares dels germans Monfort Rubio i no actuar tots ells units, s'incompleix en conseqüència el que estableix l'article 49.3 lletres B) i C) de la LRAU, per incloure finques litigioses, i és per tant d'aplicació l'article 62.1 f) de la LRJAP-PAC, per ser un acte contrari a l'ordenament jurídic que atorga a les AIU facultats o drets i mancat dels requisits essencials per a la seua adquisició.
  
Davant de les anteriors manifestacions indicar que l'article 49.3 de la LRAU, disposa que podran inscriure's les agrupacions d'interès urbanístic que complisquen tots aquests requisits:
  
A) Tenir per objecte competir per l'adjudicació d'un programa o col·laborar amb el seu urbanitzador legal de forma convinguda amb ell.
  
B) Associar els propietaris de terrenys que representen més de la meitat de la superfície afectada per la iniciativa.
  
C) Disposar de poder dispositiu sobre els terrenys referits en l'apartat anterior i garantir amb aquests les obligacions socials. L'afecció d'una finca als fins i a les obligacions d'una Agrupació d'Interés Urbanístic tindrà caràcter real i podrà ser inscrita en el Registre de la Propietat.
  
D) Haver reconegut el dret a adherir-se com a associat a favor dels tercers propietaris afectats per la iniciativa, en les mateixes condicions i amb anàlegs drets als propietaris fundadors.
  
La constitució de l'Agrupació s'haurà d'atorgar en document públic al qual s'incorporaran els seus estatuts.
  
Segons l'article 49.4 de la LRAU ?les inscripcions en el Registre sols podran ser denegades per raons d'il·legalitat manifesta?.
  
A la vista de les al·legacions i del transcrit article, hem d'entendre que els apartats A) i D) no són objecte de disputa i hem de centrar-nos en els apartats B) i C) d'aquest.
  
Tercer. La contestació a ambdós apartats B) i C) pot ser conjunta, i es basa per a això en la legitimitat de la constitució de la AIU, màxim quan el seu atorgament ha sigut realitzat per mitjà d'escriptura pública, tal com ja ha quedat manifestat, i es considera aquesta escriptura com a presumpció de legalitat, i no és competent cap administració per a declarar la nul·litat d'un document públic.
  
És per això, pel que hem de desestimar aquest recurs tal com es formula.
  
Quart. Per acabar, i encara que no és objecte del recurs que ens ocupa, el fi últim que es perseguiria amb la nul·litat de la inscripció de la AIU les Eretes, seria la nul·litat de l'adjudicació final del Programa d'Actuació Integrada de la 2a fase del Centre de Salut SUR 1-C de l'Alcora, el qual fou objecte d'adjudicació per Gestió Indirecta a l'esmentada AIU, pel ple de l'Ajuntament de l'Alcora, en data 15 de febrer de 2000, en competència amb l'alternativa presentada per la mercantil Cueva Santa, SL, alternativa aquesta última, assumida pel recurrent, tal com consta d'un document aportat pel senyor Custodio Monfort Rubio en els seus escrits d'al·legacions de dates 4 de maig i 7 de juliol de 2000.
  
En conclusió, tal com assenyala l'Ajuntament de l'Alcora en el seu escrit d'al·legacions de 7 de juliol d'aquest any, l'adjudicació del programa a favor de la AIU les Eretes, es realitzà pel ple en sessió de 15/02/2000, per considerar que la seua proposició juridicoeconòmica i l'alternativa tècnica assumida era la més avantatjosa d'acord amb els criteris establits en l'article 47.3 de la LRAU, per la qual cosa encara en l'hipotètic cas que la constitució de l'Agrupació és considerada nul·la per l'òrgan jurisdiccional competent, això no afectaria l'adjudicació del programa, ja que aquesta adjudicació no es realitzà per la via de l'adjudicació preferent prevista en l'article 50 de LRAU, sinó sobre la base de la ponderació dels criteris previstos en l'article 47.3 ja esmentat.
  
Cinqué. De conformitat amb els articles 114 i 115 de la LRJAP-PAC i l'article 14.2 del Reglament dels Òrgans Urbanístics de la Generalitat Valenciana, aprovat pel Decret del Govern Valencià 77/1996, de 16 d'abril, correspon al superior jeràrquic del cap del Servei Territorial d'Urbanisme de Castelló, en aquest cas el director general d'Urbanisme i Ordenació Territorial, la resolució dels recursos d'alçada que pogueren interposar-se contra els actes o resolucions d'aquell.
  
Vistos els preceptes legals esmentats i els altres de general i pertinent aplicació, resolc:
  
Desestimar el recurs d'alçada interposat pel senyor Manuel Delfín Monfort Rubio, contra la Resolució del cap del Servei Territorial d'Urbanisme de Castelló, de data 23 de novembre de 1999, per la qual es va produir la inscripció de la AIU les Eretes de l'Alcora en el Registre d'Entitats Urbanístiques Col·laboradores de la Conselleria d'Obres Públiques, Urbanisme i Transports de Castelló.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 11 de setembre de 2000
  
El conseller d'Obres Públiques, Urbanisme i Transports,